Փաշինյանը, բոլորս դա տեսանք, Բրյուսելում հասցրեց հիասթափվել ԵՄ ժլատությունից: Փող չեն տալիս կամ տալիս են այնքան, որ կարողանան իրենց ֆինանսական կենտրոններին համոզել, թե շարունակում են Հայաստանի հետ աշխատանքը: Սվիտալսկին ուրիշ ի՞նչ է ուզում, որ մենք անենք, որպեսզի հավատա բարեփոխումների մեր կուրսին: Արեւելյան գործընկերության ո՞ր երկրներում են ավելի շատ խորքային բարեփոխումներ արել, քան Հայաստանում: Եթե փող չտալու պատճառը միայն այն է, որ չենք օրինականացրել միասեռական ամուսնությունները, ապա թող այդ մասին բարձրաձայն ասեն, որ մենք էլ բարձրաձայն պատասխանենք, այլապես եկեղեցու եւ ազգային ու ընտանեկան արժեքների դեմ այս շարժումներն Արեւմուտքի հետ համագործակցության դուռ բացելու փոխարեն պառակտումների եւ անվստահության դռներ են միայն բացում: